Вельмі важна, каб паміж мамай і дачкой былі даверлівыя адносіны. І не варта саромецца абмяркоўваць фізіялагічныя пытанні. Пра менструацыю дзяўчынка павінна даведацца не ад сяброўкі, а ад мамы. Тое ж самае датычыцца і адносінаў з хлопцамі. Мама павінна расказаць, што ўступаць у інтымныя адносіны трэба абавязкова па каханні, і распавесці пра метады кантрацэпцыі. Размаўляць на інтымныя тэмы з сынам — прывілегія таты. Хлопчыка трэба выхоўваць самастойным, каб ён быў апорай у сямі, каб мог узяць адказнасць за ўчынкі, за сяброў, за жонку. Мне б хацелася, каб побач з маёй дачкой быў чалавек, падобны на майго мужа.